তাছাড়া এর আগের বছরগুলোয় এই দিনটিকে ঘিরে মাঠ উত্তপ্ত হওয়ার নজির রয়েছে। তাই সংঘাত–সহিংসতার আশঙ্কা কেউ উড়িয়ে দিচ্ছে না। যদিও বিএনপি সহসা মাঠ গরম করার নীতি থেকে সরে এসেছে। তাদের লক্ষ্য– শক্তি ক্ষয় না করে নির্বাচন পর্যন্ত সময়টি স্বাভাবিকভাবে অতিক্রম করা। তাই সরকারের অনুমতি পেলেই কেবল ঢাকায় সমাবেশ বা কালো পতাকা মিছিল করবে দলটি। না হলে প্রতিবাদের ভাষা ঘরোয়া সভার মধ্য দিয়ে শেষ হবে।